钦定古今图书集成/理学汇编/字学典/第103卷 > 元稹
## 钦定古今图书集成/理学汇编/字学典/第103卷 > 元稹

按《旧唐书》本传：“元稹，字微之，河南人。八岁丧父母，郑
夫人自授书，教之书学。九岁能属文。两经擢第，调判
入四等，应制举为第一。稹年少有才名，与太原白居
易友善。工为诗，当时号‘元和体’。长庆二年，拜平章事。
四年，检校户部尚书，兼武昌军节度使。”

按《集古录》：唐《桐柏宫碑》，“太和四年元稹撰文并书。”
按《宣和书谱》，元稹楷字，盖自有风流酝藉，挟才子之
气，而动人眉睫。要之诗中有笔，笔中有诗，而心画使
之然耳。今御府所藏正书一：寄蜀人诗。